b'\n_START_ARTICLE_\nNaslov MAC\n_START_PARAGRAPH_\nVsaka omre\xc5\xbena naprava ima poleg programske oznake, s katero se lo\xc4\x8di od drugih naprav v omre\xc5\xbeju (pri omre\xc5\xbejih TCP/IP je to \xc5\xa1tevilka IP), \xc5\xa1e dodatno oznako, imenovano naslov MAC (Media Access Control), ki je vpisana v strojno opremo omre\xc5\xbene naprave. Naslovi MAC so navadno zaporedje \xc4\x8drk in \xc5\xa1tevilk, razli\xc4\x8dni za vsako omre\xc5\xbeno napravo. Prvi trije bajti naslova MAC predstavljajo identifikacijo izdelovalca strojne opreme. Tako na primer 00:02:55 ozna\xc4\x8duje IBM Corporation._NEWLINE_Naslovi MAC so v ve\xc4\x8dino primerih dolo\xc4\x8deni s strani proizvajalcev in vgrajeni v omre\xc5\xbeno kartico. V kolikor je MAC naslov dodan s strani proizvajalca, gre za registrirano identifikacijsko \xc5\xa1tevilko, in se jo lahko najde v imeniku. Zato se tudi MAC naslovu re\xc4\x8de fizi\xc4\x8dni naslov._NEWLINE_MAC naslovi se tvorijo v skladu s pravlii enega od treh pravilnikov In\xc5\xa1tituta za elektriko in elektri\xc4\x8dne in\xc5\xbeenirje. Ti pravilniki so MAC-48, EUI-48 in EUI-64. In\xc5\xa1titut ima v lasti licen\xc4\x8dne pravice za EUI-48 in EUI-64.Sestavljeni so iz 6 oktetov._NEWLINE_Pri ve\xc4\x8dini omre\xc5\xbenih naprav, npr. pri \xc4\x8dipih omre\xc5\xbenih kartic, ta naslov dolo\xc4\x8di proizvajalec in ga naknadno ni mogo\xc4\x8de spreminjati. Pri ve\xc4\x8dini usmerjevalnikov pa imamo mo\xc5\xbenost, da ta naslov spreminjamo, saj sicer ne bi mogli omre\xc5\xbene naprave preprosto povezati prek nekaterih na\xc4\x8dinov dostopa do interneta. Na voljo so preproste metode, ki omogo\xc4\x8dajo spreminjanje in prikrivanje naslova._NEWLINE_Naslov MAC je edinstveno dolo\xc4\x8dilo, ki jo je proizvajalec dodelil omre\xc5\xbeni strojni opremi (kot je brez\xc5\xbei\xc4\x8dna kartica ali kartica ethernet). MAC pomeni nadzor do dostopa predstavnosti (media access control) in vsaka koda je edinstvena za dolo\xc4\x8deno napravo. MAC je unikaten naslov mre\xc5\xbene kartice ra\xc4\x8dunalnika ali usmerjevalnika in potrebujemo ga, da vam lahko avtomati\xc4\x8dno dodelijo IP-naslov. Poznamo dve delitvi MAC naslovov: na univerzalne in lokalne, ter na unicast in multicast.\n_START_SECTION_\nUniverzalni in lokalni\n_START_PARAGRAPH_\nNaslovi so lahko univerzalno naslovljeni ali pa lokalno naslovljeni. Univerzalno naslovljeni naslovi so unikatno dolo\xc4\x8deni na napravo, ker jih je dolo\xc4\x8dil njihov proizvajalec. Prvi trije okteti identificirajo organizacijo, ki jih je izdala. Preostanek naslova so dolo\xc4\x8deni s strani organizacije kakor si le-ta za\xc5\xbeeli, vendar ostaja le eno pravilo, ki dolo\xc4\x8da da mora biti naslov unikaten. Lokalno naslovljeni naslovi so dolo\xc4\x8deni s strani administratorja omre\xc5\xbeja, ki prepi\xc5\xa1e njihov \xc5\xbee dolo\xc4\x8deni naslov._NEWLINE_Univerzalne in lokalne lo\xc4\x8dimo po bitih v prvem oktetu naslova. \xc4\x8ce je bit enak 0, je naslov univerzalno naslovljen. \xc4\x8ce je pa bit enak 1, je naslov lokalno naslovljen.\n_START_SECTION_\nUnicast in multicast\n_START_PARAGRAPH_\n\xc4\x8ce je bit prvega okteta ozna\xc4\x8den z 0, je na\xc4\x8din unicast. Unicast vse dele pove\xc5\xbee z glavno domeno, ki je najbolj pogosto usmerjevalnik ali omre\xc5\xbeno stikalo. Stikalo po\xc5\xa1lje podatek naprej na vse porte, \xc4\x8de slu\xc4\x8dajno ne ve to\xc4\x8dno kateri pelje to\xc4\x8dno do MAC naslova. \xc4\x8ce pa ve kateri port pelje do naslova, pa po\xc5\xa1lje podatke le na tega._NEWLINE_\xc4\x8ce je bit prvega okteta ozna\xc4\x8den z 1, je na\xc4\x8din multicast. Ta po\xc5\xa1lje podatke le enkrat, ampak le ko ve kateri port vodi do naslova. Dokler tega ne ve, preverja vse mozne porte.\n_START_SECTION_\nUporaba med posamezniki\n_START_PARAGRAPH_\nV omre\xc5\xbejih, kot je Ethernet, so MAC naslovi namenjeni za unikatno identifikacijo vsakega vozla v tem segmentu in omogo\xc4\x8dajo, da bi podatki pri\xc5\xa1li do dolo\xc4\x8denega posameznika. Torej naslovi MAC tvorijo osnovno ve\xc4\x8dino povezovalne plasti omre\xc5\xbeja, ter so protokoli zgornjih plasti odvisni od MAC naslovov, saj jim omogo\xc4\x8dajo neomejeno delovanje omre\xc5\xbeja._NEWLINE_\xc4\x8ceprav je bila glavna ideja naslova MAC, da je za stalno in globalno unikatno identifikacijo, je sedaj s pomo\xc4\x8djo moderne strojne opreme mogo\xc4\x8de naslove spremeniti. Spreminjanje MAC naslovov je obvezno v virtualizaciji omre\xc5\xbeja. Vendar pa spreminjanje MAC naslova ni le pozitivno. Sprememba MAC naslova je lahko zlonamerna in lahko vpliva na varnost omre\xc5\xbeja. Temu se re\xc4\x8de MAC spoofing.\n_START_SECTION_\nVohunjenje\n_START_PARAGRAPH_\nSode\xc4\x8d po Edwardu Snowden-u, ima Nacionalna varnostna agencija sistem, ki spremlja premikanje vseh v mestu preko MAC naslovov elektronskih naprav. Kot rezultat tega, je Apple za\xc4\x8del uporabljati naklju\xc4\x8dne MAC naslove v svojih napravah. S tem naj bi se izognili sledenju in spremljanju dr\xc5\xbeave. Veliko podjetij in pomembnih posameznikov je ta projekt podprlo in podpirajo odlo\xc4\x8ditev, da bi spremenili MAC naslove njihovih naprav.'